Narodna skupština
20161221

I ne treba propis opterećivati nečim što mi znamo da u dobrom delu Srbije to neće da se primeni. Kažem vam, ovde imamo i podeljenu nadležnost, republika propisuje te okvire u kojima lokalna samouprava ima neku svoju slobodu, ali vodite računa kada propisujete te okvire da ne nametnete neku mnogo veću obavezu koju lokalna samouprava ne može da ispuni. Uzmite primer Rumunije, koja tek sada posle sedam izlazi iz jedne katastrofe koja se desila sa javno-privatnim partnerstvom i koncesijama u čitavom spektru komunalnih delatnosti u lokalnim samoupravama.